اسلام آباد (اے پی پی) سی پیک نا رداٹ تھر بلاک۔ IIانا شونداری نا سفر برجاءِ ، کارندہ غاک گچین جان جوڑی و تندرستی اٹ عمل ءِ مون آ دننگ ءُ۔ چین و پاکستان کوویڈ۔ 19 نا دین اٹی ہم سی پیک آ جوانی اٹ عملدرآمد نا عمل ءِ مون آ دننگ کن سنبرینگوک ءُ۔ سرجم حوال آتارداٹ تھرپارکر، سندھ اٹی کولانا کانڑ کنی نا ڈٹ(تھربلاک۔II)اٹی واقع اسہ چینی کمپنی اس تینا کارندہ غاتا رکھ ءِ پک کننگ کن ہروڑنا گام گیج کرینے۔ داہیت ذکر انا قابل ءِ کہ وخت آ و گچین رکھی گام گیج آتا سوب آن غٹ ملازم آک گچین جان جوڑی و تندرستی اٹ دا ڈٹ آ کاریم نا پیش رفت ءِ جوانی اٹ مون آ دننگ ءُ۔ یات سلے کہ دا ڈٹ اٹی داتم اسکان 800 آن زیات ہندی بندغ آک ہم کاریم کننگ ءُ۔
